GREEK SUPREME COURT DECISION

Decision ID: 873/2024
Decision Number: 873
Decision Year: 2024
Department: Ποινικό (Ε)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Κωστούλα Πρίγγουρη, Παρασκευή Τσούμαρη-Εισηγήτρια, Σταυρούλα Κουσουλού και Ευαγγελία Γιακουμάτου, Αρεοπαγίτες. Συνήλθε σε δημόσια συνεδρίαση στο Κατάστημά του στις 24 Μαΐου 2024, με την παρουσία της Αντεισαγγελέα του Αρείου Πάγου Νίκης-Αναστασίας Μουζάκη (γιατί κωλύεται η Εισαγγελέας) και του Γραμματέα Γ. Β., για να δικάσει τις αιτήσεις των αναιρεσειόντων-κατηγορουμένων 1. Γ. Ξ. του Σ., κατοίκου ... και 2. Β. Τ. του Γ., κατοίκου ..., οι οποίοι δεν εμφανίσθηκαν, για αναίρεση της 133/2023 απόφασης του Πενταμελούς Εφετείου Αθηνών. Το Πενταμελές Εφετείο Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και oι αναιρεσείοντες - κατηγορούμενοι ζητούν την αναίρεσή της για τους λόγους που περιλαμβάνονται στις από 4-7-2023 και 24-3-2023 αιτήσεις τους αναίρεσης, αντίστοιχα, οι οποίες καταχωρίστηκαν στο οικείο πινάκιο με τον αριθμό 1056/2023. Αφού άκουσε Την Αντεισαγγελέα, που πρότεινε να απορριφθούν οι κρινόμενες αιτήσεις αναίρεσης ως ανυποστήρικτες,

Judges: Μαρία Λεπενιώτη, Κωστούλα Πρίγγουρη, Παρασκευή Τσούμαρη-Εισηγήτρια, Σταυρούλα Κουσουλού, Ευαγγελία Γιακουμάτου

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Κωστούλα Πρίγγουρη, Παρασκευή Τσούμαρη-Εισηγήτρια, Σταυρούλα Κουσουλού και Ευαγγελία Γιακουμάτου, Αρεοπαγίτες. Συνήλθε σε δημόσια συνεδρίαση στο Κατάστημά του στις 24 Μαΐου 2024, με την παρουσία της Αντεισαγγελέα του Αρείου Πάγου Νίκης-Αναστασίας Μουζάκη (γιατί κωλύεται η Εισαγγελέας) και του Γραμματέα Γ. Β., για να δικάσει τις αιτήσεις των αναιρεσειόντων-κατηγορουμένων 1. Γ. Ξ. του Σ., κατοίκου ... και 2. Β. Τ. του Γ., κατοίκου ..., οι οποίοι δεν εμφανίσθηκαν, για αναίρεση της 133/2023 απόφασης του Πενταμελούς Εφετείου Αθηνών. Το Πενταμελές Εφετείο Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και oι αναιρεσείοντες - κατηγορούμενοι ζητούν την αναίρεσή της για τους λόγους που περιλαμβάνονται στις από 4-7-2023 και 24-3-2023 αιτήσεις τους αναίρεσης, αντίστοιχα, οι οποίες καταχωρίστηκαν στο οικείο πινάκιο με τον αριθμό 1056/2023. Αφού άκουσε Την Αντεισαγγελέα, που πρότεινε να απορριφθούν οι κρινόμενες αιτήσεις αναίρεσης ως ανυποστήρικτες,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Οι κρινόμενες από 4-7-2023 και 24-3-2023 αιτήσεις των Γ. Ξ. του Σ. και Β. Τ. του Γ. αντίστοιχα, για αναίρεση της με αριθμό 133/2023 καταδικαστικής απόφασης του δικάσαντος κατ' έφεση Πενταμελούς Εφετείου Αθηνών, πρέπει να συνεκδικασθούν, λόγω της πρόδηλης συνάφειας που υπάρχει μεταξύ τους. Κατά τη διάταξη του άρθρου 512 παρ. 1 εδ. γ' του ΚΠοινΔ, ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους στο ακροατήριο του Δικαστηρίου του Αρείου Πάγου, με κλήση που επιδίδεται σύμφωνα με τα άρθρα 155-162 και μέσα στην προθεσμία του άρθρου 166 του ιδίου κώδικα, κατά δε τη διάταξη του άρθρου 514 εδ. α' του ίδιου Κώδικα, αν ο αναιρεσείων δεν εμφανιστεί, η αίτησή του απορρίπτεται, ως ανυποστήρικτη. Τέλος, σύμφωνα με όσα ορίζονται στο άρθρο 515 παρ. 1 εδ. β' του ΚΠοινΔ, αν αναβληθεί η συζήτηση της υπόθεσης σε ρητή δικάσιμο, όλοι οι διάδικοι οφείλουν να εμφανισθούν σ' αυτή, χωρίς νέα κλήτευση και αν ακόμη δεν ήταν παρόντες, όταν δημοσιεύθηκε η απόφαση για την αναβολή. Από τις διατάξεις αυτές, σε συνδυασμό και προς εκείνη της παρ. 3 του άνω άρθρου 512 ΚΠοινΔ, προκύπτει ότι, αν κατά τη συζήτηση της αίτησης αναίρεσης δεν εμφανιστεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα για να παραστεί, η αίτηση αναίρεσης απορρίπτεται, ως ανυποστήρικτη και επιβάλλονται στον αναιρεσείοντα, τα δικαστικά έξοδα. Στην προκείμενη περίπτωση, από τα με ημερομηνία 1-12-2023 και 12-12-2023 αποδεικτικά επίδοσης, που συντάχθηκαν αρμοδίως από τον υπαρχιφύλακα του ΑΤ Ελευσίνας Π. Μ. και τον επιμελητή των δικαστηρίων Εισαγγελίας του Αρείου Πάγου Τ. Λ. αντίστοιχα, προκύπτει, ότι επιδόθηκε στον αναιρεσείοντα Γ. Ξ. με θυροκόλληση στην κατοικία του, καθώς και στον διορισμένο απ' αυτόν, ως αντίκλητο δικηγόρο, Γεώργιο Σωτηρόπουλο, νομίμως και εμπροθέσμως, κατά τα άρθρα 155 παρ. 2, 3 και 166 του ΚΠοινΔ, η υπ' αριθ. 1056/30-11-2023 κλήση του Εισαγγελέα του Αρείου Πάγου, για να παραστεί δια συνηγόρου στο ακροατήριο του Δικαστηρίου τούτου, προς υποστήριξη της ανωτέρω υπό κρίση από 4-7-2023 αίτησης για αναίρεση της με αρ. 133/2023 απόφασης του Πενταμελούς Εφετείου Αθηνών, με την οποία καταδικάστηκε σε συνολική ποινή κάθειρξης επτά (7) ετών, για τις αξιόποινες πράξεις της συγκρότησης και ένταξης σε εγκληματική οργάνωση και διακεκριμένης περίπτωσης διακίνησης ναρκωτικών ουσιών, στην αρχική συνεδρίαση της 9ης Φεβρουαρίου 2024, οπότε η εκδίκαση της υπόθεσης αναβλήθηκε, με την με αρ. 274/2024 απόφαση του Δικαστηρίου τούτου, για την δικάσιμο που αναφέρεται στην αρχή της παρούσας απόφασης. Ο ως άνω αναιρεσείων όμως δεν εμφανίστηκε ενώπιον του Δικαστηρίου τούτου, ούτε εκπροσωπήθηκε από πληρεξούσιο Δικηγόρο, όταν η υπόθεση εκφωνήθηκε στη σειρά της από το σχετικό έκθεμα και ως εκ τούτου πρέπει, σύμφωνα με τα όσα αναπτύχθηκαν παραπάνω, να απορριφθεί η κρινόμενη αίτηση αναίρεσης και να επιβληθούν σε βάρος του τα έξοδα της ποινικής διαδικασίας (άρθρο 578 παρ. 1 ΚΠοινΔ, όπως τροποποιήθηκε με τον ν. 5090/2024), κατά τα ειδικότερα στο διατακτικό οριζόμενα. Εξάλλου, από το με ημερομηνία 17-12-2023 αποδεικτικό επίδοσης, του αρχιφύλακα του ΑΤ Παραμυθιάς Π. Π., προκύπτει, ότι επιδόθηκε στον ίδιο τον αναιρεσείοντα Β. Τ., στην κατοικία του νομίμως και εμπροθέσμως, κατά τα άρθρα 155 και 166 του ΚΠοινΔ, η υπ' αριθ. 1056/30-11-2023 κλήση του Εισαγγελέα του Αρείου Πάγου, για να παραστεί δια συνηγόρου στο ακροατήριο του Δικαστηρίου τούτου, προς υποστήριξη της ανωτέρω υπό κρίση από 24-3-2023 αίτησης για αναίρεση της με αρ. 133/2023 απόφασης του Πενταμελούς Εφετείου Αθηνών, με την οποία καταδικάστηκε σε συνολική ποινή κάθειρξης έξι (ετών) ετών, για τις αξιόποινες πράξεις της της συγκρότησης και ένταξης σε εγκληματική οργάνωση και διακεκριμένης περίπτωσης διακίνησης ναρκωτικών ουσιών, στην αρχική συνεδρίαση της 9ης Φεβρουαρίου 2024, οπότε η εκδίκαση της υπόθεσης αναβλήθηκε, με την με αρ. 274/2024 απόφαση του Δικαστηρίου τούτου, για την δικάσιμο που αναφέρεται στην αρχή της παρούσας απόφασης. Ο ως άνω αναιρεσείων 'όμως δεν εμφανίστηκε ενώπιον του Δικαστηρίου τούτου, κατά την ως άνω δικάσιμο, ούτε εκπροσωπήθηκε από πληρεξούσιο δικηγόρο, όταν η υπόθεση εκφωνήθηκε στη σειρά της από το σχετικό έκθεμα και ως εκ τούτου πρέπει, σύμφωνα με τα όσα αναπτύχθηκαν παραπάνω, να απορριφθεί η κρινόμενη αίτηση αναίρεσης ως ανυποστήρικτη και να επιβληθούν σε βάρος του τα έξοδα της ποινικής διαδικασίας (άρθρο 578 παρ. 1 ΚΠοινΔ, όπως τροποποιήθηκε με τον ν. 5090/2024), κατά τα ειδικότερα στο διατακτικό οριζόμενα.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την από 4-7-2023 αίτηση του Γ. Ξ. του Σ., κατοίκου ..., για αναίρεση της υπ'αριθμ. της με αρ. 133/2023 απόφασης του Πενταμελούς Εφετείου Αθηνών. Επιβάλλει στον ως άνω αναιρεσείοντα τα έξοδα της ποινικής διαδικασίας, τα οποία ανέρχονται σε οκτακόσια (800) ευρώ. Απορρίπτει την από 24-3-2023, αίτηση του Β. Τ. του Γ., κατοίκου ..., για αναίρεση της ίδιας παραπάνω απόφασης. Επιβάλλει στον ως άνω αναιρεσείοντα τα έξοδα της ποινικής διαδικασίας, τα οποία ανέρχονται σε οκτακόσια (800) ευρώ. Κρίθηκε και αποφασίσθηκε στην Αθήνα στις 31 Μαΐου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 20 Ιουνίου 2024.

LEGAL REFERENCES
Articles Referenced: άρθρου 512 παρ. 1 εδ. γ', άρθρα 155, άρθρου 166, άρθρου 514 εδ. α', άρθρο 515 παρ. 1 εδ. β', άρθρου 512, άρθρα 155 παρ. 2, άρθρο 578 παρ. 1, άρθρου 514, άρθρο 515, άρθρο 578
Article Codes: ΠΚ
Law References: nan
Total Articles Cited: 10

DATES MENTIONED: 4-7-2023|24-3-2023|1-12-2023|12-12-2023|30-11-2023|17-12-2023|24-05-2024|31-05-2024|20-06-2024

SOURCE: https://areiospagos.gr/nomologia/apofaseis_DISPLAY.asp?cd=J90XX3VLCPMSNFWVR7D9L74Y0KCLAC&apof=873_2024&info=ΠΟΙΝΙΚΕΣ -  Ε